<classify> ERICK MUGISHA-DAR ES SALAAM Mfanyabiashara mmoja mkazi wa Tabata Mtambani, Novati Valentino22 amepandishwa kizimbani katika Mahakama ya Hakimu Mkazi Kinondoni kwa kosala kukutwa na Madawa ya kulevya aina ya Bangi. Mwendesha Mashtaka wa Jamuhuri, Hilda Katu amemsomea hati yamashtaka mbele ya Hakimu Irene Lyatuu na kudai Septemba 11 mwaka huu katika eneola Kigogo Wilayani Ubungojijini Dar es salaam alikutwa na madawa ya kulevyaaina ya Bangi yenye uzito wa gramu 92.67. Mshtakiwa amekana kutenda kosa hilo mbele ya mahakama na mwendeshamashtaka wa jamuhuri akidai upelelezi wa shauri hilo haujakamilika na kuombamahakama kutoa tarehe nyingine. Hakimu Lyatuu amesema dhamana kwa mshtakiwa ipo wazi kwamasharti ya kuwa na wadhamini wawili waaminifu wanaofanya kazi kutoka taasisiinayotambulika kisheria, barua kutoka kwa waajiri wao, nakala yavitambulisho na kusaini bondi ya sh 1,000,000 kwa kila mdhamini. Hata hivyo mshtakiwa amerudishwa rumande kwa kushindwa kutimizamasharti ya dhamana na kesi itakuja kutajwa tena Desemba 30 mwaka huu.  <topic>: KITAIFA 